בשנת 2014 שיחקה בתפקיד אורח בסדרה "להיות איתה" של אסי עזר, שם גילמה את דמותה של שמרית. באותה שנה השתתפה בעונה הראשונה של הסדרה "שוברי גלים" בתפקיד לארה בק. הסדרה שודרה בערוץ הילדים של YES וכן השתתפה בסרט קומדיה תיעודי של ריקי שלח, "אילוף הגוררת" בתפקיד עצמה. במאי אותה שנה השתתפה בתוכנית "ששטוס" ביחד עם כוכבי ערוץ הילדים, בהם עומר דרור, שירן סנדל, דנה פרידר ודניאל מורשת.
בשנת 2016 שיחקה בסרט "אבינו" של הבמאי מני יעיש וכן גילמה את דמותה של הגר בסרטו של אורי סיון, "הרמוניה" - עיבוד מודרני לסיפור המקראי של אברהם, שרה והגר לצד אלון אבוטבול וטלי שרון על תפקידה בסרט זה קיבלה מועמדות לפרס אופיר. בשנת 2017 החלה לגלם את דמותה של דיתי בסדרת הילדים הנוער ראש גדול.
בשנת 2019 שיחקה בסדרה ג'ודה של מני יעיש שם גילמה את דמותה של השומרת.
בשנת 2022 הצטלמה לסרט הקולנוע "רות" בבימוי הילה ארציאל ובהפקת "שינובי מדיה הגל היהודי", בה מגלמת בתפקיד הראשי את רות - גיורת שמחפשת את דרכה בעולם התשובה. הסרט הוא בהשראת סיפור מגילת רות.
דוגמנות.
בשנת 2012, לאחר יציאתה מבית "האח הגדול", שימשה יוסף כפרזנטורית לחברת הנעליים "סקופ". בספטמבר 2013 כיכבה עבור מותג הקפה "ILLY"
בשנת 2015 שימשה יוסף כפרזנטורית לחברת האופנה לבגדי היריון "רמי לי". החל משנת 2015 מכהנת יוסף כפרזנטורית לחברת התכשיטים "יעקובוב דיאמונד קוטור".
בשנת 2019 החלה לפרסם את סטודיו סי.
חיים אישיים.
יומיים לאחר שיצאה מבית "האח הגדול", החלה בזוגיות עם זוכה התוכנית, קותי סבג. כעבור 6 חודשים, באוקטובר 2012 בני הזוג נפרדו.
בדצמבר 2012 החלה יוסף בזוגיות עם הקומיקאי ציון ברוך, אשר התמסר לתהליך הגיור שלה, אותו עברו ביחד, עקב דרישות הרבנות שגם בן הזוג היהודי ייקח חלק פעיל בהליך הגיור. ב-15 ביולי 2014 התארסה לברוך, בנובמבר 2014 הסתיים בהצלחה תהליך הגיור של יוסף, וכחודש לאחר מכן, ב-21 בדצמבר 2014, ברוך ויוסף נישאו. בנובמבר 2015 ילדה את בתם המשותפת. ב-2018 נולד בנם המשותף. באפריל 2020 נולד בנם השני.
באוגוסט 2016 השיקה יוסף את מיזם האופנה שלה, המתמקד באופנה עבור נשים צנועות.
פילמוגרפיה.
קולנוע:
טלוויזיה:
הפרדס של עקיבא
הפרדס של עקיבא הוא רומן מאת הסופרת יוכי ברנדס שנכתב בשנת 2012. הרומן מספר על תקופת החכמים שהנהיגו את עם ישראל לאחר חורבן בית המקדש השני, מנקודת מבטה של רחל בת כלבא שבוע, אשתו של רבי עקיבא, גדול החכמים באותה תקופה. הספר זכה בפרס סטימצקי לשנת 2012.
תקציר.
זהו סיפורה של רחל. בת עשירים בתקופה שלאחר חורבן בית המקדש השני, כאשר היהדות מנסה לגבש את עצמה לחיים ללא מקדש ועבודת קורבנות אלא באמצעות לימוד התורה ופירושה. רחל, ביתו של כלבא שבוע, איש אמיד התומך כלכלית במוסדות לימוד התורה מיעד אותה לתלמיד חכם בשם ישמעאל, אולם רחל עצמה מעדיפה את אחד מרועי צאנו, עקיבא בן יוסף - בוּר בן למשפחת גרים. היא נישאת לו בחשאי ובעקבות כך מנושלת מבית אביה.
רחל מפצירה בבעלה שיצא וילמד ויהיה לרבי, ולאחר זמן מה הוא נעתר לתחינותיה ומסרב לשוב לביתו עד שיגשים משאלה זו שלה. לאחר שנים ממושכות בהם רחל חיה בגפה ומפרנסת בכוחות עצמה את לימודי בעלה ואת ילדיהם, חוזר עקיבא לאחר שהוסמך לרב כאחד האנשים המשפיעים ביותר ביהודה.
הספר ממשיך ומתאר את הוויכוחים הפנימיים אצל החכמים וכן את יחסיהם עם הנצרנים. רבי עקיבא ממשיך בהשפעתו וכן בדבקותו בתורה ומצליח להגיע לפרדס ומצליח לצאת ממנו חי, בריא ושלם. חוויה קשה זו שעבר, גורמת לו לתמוך במורדים ובמנהיגם בר כוכבא.
רומצ'רוד
רומצ'רוד (ברוסית: Румчерод, וברומנית: RumCerOd) הוא השם המקוצר של "הוועד הפועל המרכזי של הסובייטים בחזית הרומנית, צי הים השחור ואזור אודסה" (ברוסית: Центральный исполнительный комитет Советов Румынского фронта, Черноморского флота и Одессы וברומנית: Comitetul Executiv Central al Sovietelor Frontului Român, Flotei Mării Negre și regiunii Odessa), גוף מהפכני בולשביקי, שישב בקייב והשפיע על המתרחש באזור אוקראינה ובסרביה בשנים 1917 - 1918.
רומצ'רוד נוסד באודסה, ב-23 במאי לפי לוח השנה היוליאני 1917 (9 ביוני לפי לוח השנה הגרגוריאני), כשרוב המייסדים היו מנשביקים וחברי המפלגה הסוציאל-רבולוציונרית והיו תומכי ממשלת המעבר הרוסית. רומצ'רוד היה הגוף השלטוני של הרפובליקה הסובייטית של אודסה.
ניקולאי קרילנקו הדיח את הנהגת רומצ'רוד בטענה שאינה משקפת את רוח הציבור. בבחירות חדשות נבחר לרומצ'רוד ועד בן 180 חברים, כשהסיעה הגדולה ביותר הייתה הסיעה הבולשביקית, שהיו בה 70 חברים.
ב-1 בינואר 1918 רומצ'רוד פרסם צו מס' 1 ובו הודעה על כך שכל הסמכויות בבסרביה עוברות ל"פרונטוטדל" (Frontotdel), הגוף הצבאי של רומצ'רוד, שינהל את כל היחידות הצבאיות ואת כל המוסדות. פרונטוטדל לקח את הפיקוח על הדואר, הטלגרף ותחנת הרכבת של קישינב.
פרונטוטדל הופעל גם נגד החיילים הרומנים מטרנסילבניה, שנפלו בשבי והיו בקייב, עד שנשלחו לבסרביה, לחיזוק כוחה של מועצת הארץ.
ואן דר סאר
דילן או'בריאן
דילן רודס או'בריאן (באנגלית: Dylan Rhodes O'Brien; נולד ב-26 באוגוסט 1991) הוא שחקן אמריקאי. ידוע בעיקר בשל תפקידיו כסטיילס בסדרת הטלוויזיה "זאב צעיר" בערוץ MTV, כתומאס בסדרת הסרטים "הרץ במבוך" ומיטש ראפ מהסרט "מתנקש אמריקאי".
חיים וקריירה.
או'בריאן נולד בניו יורק, בנם של ליסה, שחקנית לשעבר שגם ניהלה בית ספר למשחק, ופטריק, צלם. יש לו אחות אחת ושמה ג'וליה. הוא גדל בעיירה ספרינגפילד שבניו ג'רזי עד גיל 12, כאשר הוא ומשפחתו עברו להרמוסה ביץ' שבקליפורניה. הוא סיים את לימודיו בבית הספר התיכון מירה קוסטה בשנת 2009. והחליט לעבור ללוס אנג'לס כדי ללמוד משחק.
בגיל 14 החל לפרסם סרטוני וידאו בערוץ היוטיוב שלו. עם התפתחות הסרטונים, מפיקה במאית פנתה אליו בקשר לעבודה עבור סדרת האינטרנט שלה. בזמן שעבד על הסדרה, או'בריאן עבר מספר אודישנים וקיבל את התפקיד הראשי בסדרה "זאב צעיר". לאחר שקרא את התסריט, רצה להיבחן עבור התפקיד של סטיילס במקום זאת. לאחר ארבעה אודישנים הוא לוהק לתפקיד.
בשנת 2011 הוא החל לגלם את דמותו של סטיילס בסדרה "זאב צעיר", סדרה המבוססת באופן חלקי על סרט באותו שם משנת 1985.
בשנת 2012 נבחר יחד עם בריט רוברטסון לככב בסרט "הפעם הראשונה".
באפריל 2013 לוהק לתפקיד תומאס בסרט "הרץ במבוך", עיבוד קולנועי לספר בעל אותו השם. או'בריאן משחק גם בסרט ההמשך, " (2015) כתומאס. בינואר 2018 יצא הסרט השלישי בסדרה, ", שגם בו שיחק. תאריך היציאה של הסרט נדחה עקב פציעה קשה של או'בריאן במהלך הצילומים.
בשנת 2016, הוא הופיע במותחן הדרמה "דיפווטר הורייזן", המבוסס על הפיצוץ בדיפווטר הורייזן ב-2010. הוא כיכב בסרט "מתנקש אמריקאי", מותחן פעולה שבו גילם את דמותו של מיטש ראפ; הוא דיבב את הדמות בראשית בסרט "באמבלבי" בשנת 2018.
בשנת 2019, הוא התארח בסדרת האנתולוגיה הקומית "Weird City". בשנת 2020, הוא כיכב במותחן "Flashback" ובסרט הפוסט-אפוקליפטי "אהבה ומפלצות".
בפברואר 2021, הוא לוהק לסרט "The Outfit", שצילומיו הסתיימו באפריל 2021. באוגוסט 2021, הוא לוהק לסרט "Not Okay", שצילומיו הסתיימו בספטמבר 2021. כמו כן, באוגוסט, הוא לוהק לסרט The" Vanishings at Caddo Lake". באוקטובר 2021, הוכרז שהוא יתארח בעונה ה-11 של "תרגיע". ב-12 בנובמבר 2021, אובריאן כיכב לצד סיידי סינק בסרט הקצר של טיילור סוויפט, "".
חיים אישיים.
בנוסף למשחק בקולנוע ובטלוויזיה, או'בריאן הפיק, ביים וכיכב במספר סרטונים קומיים קצרים שהופצו דרך ערוץ ה-YouTube האישי שלו.
או'בריאן היה במערכת יחסים עם בריט רוברטסון, אותה פגש על הסט של הסרט "הפעם הראשונה" בשנת 2012. בשנת 2018 השניים נפרדו.
אילן לביא
אילן לביא הוא קצין צה"ל במילואים בדרגת תת-אלוף, בתפקידו האחרון שירת כראש מטה פיקוד הצפון.
חייו.
לביא גדל בקריית חיים ולמד בבית הספר הריאלי בחיפה. התגייס לצה"ל ב-1986 ושובץ בחיל השריון. שירת כלוחם וכקצין בחטיבה 188. פיקד על פלוגת צמ"פ ועל פלוגה מבצעית בתקופת ההסבה מטנקי השוט קל למרכבה סימן 3. שירת כסגן מפקד גדוד 53 וכסגן מפקד גדוד 71. לאחר מכן שירת כקצין אג"ם של חטיבה 188.
ב-1998 מונה למפקד גדוד 53 ובשנת 2000 לסגן מפקד חטיבה 7. ב-2003 מונה לראש ענף שריון במרכז לאימון טקטי במל"י. ב-2005 קודם לדרגת אלוף-משנה ומונה למפקד חטיבת הראל, חטיבת שריון במילואים, במקביל שירת כראש מטה עוצבת אתגר, אוגדת מילואים בפיקוד הצפון. ב-2008 מונה לסגן מפקד עוצבת הגליל.
ביולי 2009 מונה למפקד חטיבה 188, שירת בתפקיד עד ספטמבר 2011, עם כניסתו לתפקיד נאלץ להתמודד עם פרשת ההתעללות בחיילים בפלוגה מבצעית של גדוד 74 של החטיבה. בתפקידו הבא שירת כקצין אג"ם של פיקוד הצפון וב-2013 קודם לדרגת תת-אלוף ומונה לראש מטה פיקוד הצפון.
לביא בוגר המכללה הבין-זרועית לפיקוד ולמטה והמכללה לביטחון לאומי, בעל תואר ראשון ושני במדע המדינה. הוא נשוי ואב לשלושה.
המיזם (תוכנית טלוויזיה ישראלית)
המיזם היא תוכנית טלוויזיה ישראלית שמשודרת בערוץ 2 בשידורי הזכיינית "רשת". שידור התוכנית החל ב-12 במאי 2014.
מבנה התוכנית.
התוכנית עוסקת באנשים אשר רוצים להגשים את החלום שלהם - מיזם שהם רוצים להקים. בתוכנית שני שלבים: